
Na osnovu člana 63 stav 3 Zakona o državnoj upravi („Službeni list CG“, br. 78/18, 70/21 i 52/22) i Rješenja Ministarstva poljoprivrede, šumarstva i vodoprivrede broj 11-07/26-2156/2 od 20. jula 2026. godine, Ministarstvo poljoprivrede, šumarstva i vodoprivrede objavljuje

JAVNI POZIV
ZA DODJELU PODRŠKE ZA OTKUP I POVLAČENJE TRŽIŠNIH VIŠKOVA LUBENICE

I
Pozivaju se registrovani privredni subjekti koji mogu organizovati otkup, preuzimanje, transport, privremeno čuvanje i konačnu realizaciju tržišnih viškova svježe lubenice da podnesu zahtjev za dodjelu podrške. 
II
Podrška se može dodijeliti za lubenicu otkupljenu od poljoprivrednih proizvođača upisanih u Registar poljoprivrednih gazdinstava u Crnoj Gori, pod uslovom da je roba uredno preuzeta, evidentirana i plaćena proizvođaču.
III
Podržane količine moraju biti trajno povučene iz prometa svježe lubenice na tržištu Crne Gore.
IV
Podrška iznosi 0,07 eura po kilogramu uredno otkupljene, plaćene i konačno realizovane lubenice. Ukupna količina za koju se može odobriti podrška iznosi najviše 400.000 kilograma. Prihvatljive su količine otkupljene od dana objavljivanja ovog javnog poziva do 31.07. 2026. godine i konačno realizovane najkasnije do 07.08.2026. godine.
V
[bookmark: _GoBack]Podnosilac zahtjeva u obrascu navodi planiranu količinu, spisak proizvođača od kojih namjerava izvršiti otkup, planiranu dinamiku preuzimanja i način konačne realizacije. Uz zahtjev se dostavljaju: izvod iz Centralnog registra privrednih subjekata, dokaz o raspolaganju skladišnim, transportnim, preradnim ili drugim potrebnim kapacitetima, odnosno odgovarajući ugovor, izjava da podržane količine neće biti ponovo stavljene u promet kao svježa lubenica na tržištu Crne Gore, i druga dokumentacija navedena u obrascu.
VI
Nakon odobrenja, korisnik je dužan da za isplatu dostavi fakture ili otkupne blokove sa podacima o proizvođaču i količini, dokaz o uplati proizvođaču, dokaz o mjerenju ili preuzimanju, evidenciju kretanja robe i vjerodostojan dokaz o konačnoj realizaciji. 
VII
Ako zbir prihvatljivih količina iz potpunih i blagovremenih zahtjeva prelazi 400.000 kilograma, Ministarstvo će izvršiti srazmjerno umanjenje odobrenih količina. Ministarstvo zadržava pravo da odbije zahtjev koji ne pruža dovoljne garancije za uredan otkup, plaćanje proizvođačima, sljedljivost robe i konačnu realizaciju.
VIII
Ministarstvo vrši administrativnu kontrolu. Korisnik je dužan da vodi odvojenu evidenciju za podržane količine, omogući uvid u poslovnu dokumentaciju i čuva dokaze najmanje pet godina. Količine za koje se utvrdi da su vraćene u promet kao svježa lubenica na tržištu Crne Gore neće biti priznate.
IX
Zahtjev se podnosi na obrascu koji je sastavni dio ovog javnog poziva, u zatvorenoj koverti na adresu: Ministarstvo poljoprivrede, šumarstva i vodoprivrede, Rimski trg br. 46, 81000 Podgorica, sa naznakom: „JAVNI POZIV – TRŽIŠNI VIŠKOVI LUBENICE – NE OTVARATI“. Rok za podnošenje zahtjeva je pet radnih dana od dana objavljivanja javnog poziva. Neblagovremeni i nepotpuni zahtjevi neće se razmatrati.
X
Ovaj javni poziv objaviće se na internet stranici Ministarstva poljoprivrede, šumarstva i vodoprivrede.

Broj: 11-07/26-2156/3									M I N I S T A R
Podgorica, 20. jula 2026. godine 						          Vladimir Joković

OBRAZAC
MINISTARSTVO POLJOPRIVREDE, ŠUMARSTVA I VODOPRIVREDE
Rimski trg 46, Podgorica



ZAHTJEV ZA DODJELU PODRŠKE ZA OTKUP I POVLAČENJE TRŽIŠNIH VIŠKOVA LUBENICE
	Naziv podnosioca zahtjeva

	Adresa


	PIB

	E-mail


	Ovlašćeno lice

	Kontakt telefon


	Planirana količina (kg)

	Period otkupa


	Planirani način konačne realizacije

	Mjesto realizacije




SPISAK PROIZVOĐAČA I PLANIRANI OTKUP
	R.br.
	Ime i prezime / naziv gazdinstva
	Broj RPG
	Kontakt
	Količina (kg)

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Izjavljujem pod punom materijalnom i krivičnom odgovornošću da su podaci tačni, da će proizvođačima biti isplaćena uskladištena lubenica i da podržane količine neće biti ponovo stavljene u promet kao svježa lubenica na tržištu Crne Gore.

Mjesto i datum: ____________________________



Potpis ovlašćenog lica i pečat: ____________________________






Prilozi:
– Izvod iz CRPS-a;
– Dokaz o raspolaganju potrebnim kapacitetima ili ugovor sa partnerom;
– Plan otkupa i konačne realizacije;
– Izjava o zabrani ponovnog stavljanja podržanih količina u promet kao svježe lubenice u Crnoj Gori;
– Druga dokumentacija kojom se potvrđuje sposobnost sprovođenja mjere.

